lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en ca lv sl lv lv es uk es en en lv lv pt lv ca lv ca lv en lv en lv sk lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv pt lv ca lv ca lv en lv az lv sk lv sk lv sk fr lv ceb ca lv en lv lv lv en lv ca lv lv en lv lt lv lv lt ca lv lv en lv lt ru ru ru ru ru ru ru de ru lv lv de sk en sk hbs_lat lv lv sk hbs_lat uk en en lv id es es en lv lv
Kazakevičs: Pāris jaunie spēlētāji tuvākā gada laikā varētu parādīties izlases rindās
2021. gada 28. maijs 08:32
Dainis Kazakevičs Foto: Latvijas Futbola federācija
Latvijas valstsvienības redzeslokā ir katrs Latvijas futbolists, kuram ir regulāra spēļu prakse virslīgā un ārvalstu čempionātos, preses konferencē uzsvēra izlases galvenais treneris Dainis Kazakevičs.
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
4.jūnijā Latvijas izlase "Daugavas" stadionā plkst.19 Baltijas kausa pirmajā spēlē spēkosies ar Lietuvu. Trīs dienas vēlāk izbraukumā paredzēta pārbaudes spēle ar Vāciju, bet 10.jūnijā Igaunijā plānota otrā Baltijas kausa spēle ar mājiniekiem.
Salīdzinājumā ar iepriekšējo nometni martā, šoreiz Latvijas izlases rīcībā no ārzemēs spēlējošajiem nebūs vārtsarga Pāvela Šteinbora, pussargu Kristera Tobera un Daniela Ontužāna.
"Šteinbors un Tobers nav izsaukti veselības problēmu dēļ. Par dažiem futbolistiem vēl būs jāpārliecinās. Nav izsaukts arī Ontužāns, ņemot vērā to, ka viņam beidzies līgums. Šobrīd viņam paredzētas vairākas pārbaudes, paverot iespējas noslēgt jaunu līgumu. Mārtiņš Ķigurs jau kādu laiku ir traumēts un nometnē nevarēs piedalīties," pars sastāva aprisēm stāstīja Kazakevičs.
Pirmo reizi uz izlasi izsaukti "Valmieras" vārtsargs Rihards Matrevics, "Daugavpils" pussargs Raivis Ķiršs un RFS pussargs Renārs Varslavāns.
"Šiem trīs puišiem sekojam līdzi jau kādu laiku. Tas ir solis uz priekšu, lai varētu iepazīties ar šiem spēlētājiem un saprast, cik viņi varētu būtu noderīgi tuvākajā nākotnē," par potenciālajiem debitantiem stāstīja Kazakevičs.
Izlases stūrmanis arī skaidroja, ka Toberam šobrīd ir svarīgi izdziedēt savainojumu un laicīgi sākt treniņnometni savā klubā, lai pēc tam viņš būtu pilnībā gatavs palīdzēt 2022.gada Pasaules kausa kvalifikācijas spēlēs septembrī. Bažas esot arī par kandidātu sarakstā iekļautajiem Jāni Ikaunieku un Vladislavu Gutkovski, kuru gatavību spēlēt vērtēs izlases ārsti.
Varslavāna izsaukšanu Kazakevičs pamatoja ar to, ka treneru kolektīvam ir svarīga augstāka konkurence uzbrūkošo pussargu pozīcijās.
"Renāra izsaukums uz izlasi daļēji saistīts arī ar Ķigura traumu. U-21 izlasē šajā logā nav oficiālo spēļu, tāpēc izmantojam šo nometni, lai pārbaudītu nacionālās valstsvienības tuvāko kandidātu loku," teica Kazakevičs.
Valstsvienības galvenais treneris gan atteicās nosaukt spēlētājus, kuri palika aiz strīpas, taču no neizsauktajiem 6-7 bija tādi, kuriem treneru korpuss aktīvi sekojis līdzi.
"Tāpat ir pāris jaunie spēlētāji, kuri tuvākā gada laikā varētu parādīties nacionālās izlases rindās. Šobrīd mūsu redzeslokā ir katrs Latvijas spēlētājs, kuram ir regulāra spēļu prakse gan virslīgā, gan citu valstu čempionātos," atzīmēja Kazakevičs.
Sastāva rotācija tuvākajās trīs spēlēs būs atkarīga no tā, kāds būs futbolistu fiziskais un funkcionālais stāvoklis, tāpat arī spēlētāju sniegums treniņnometnes laikā.
"Vērtēsim faktoru, ka daudziem sezonas beigās ir bijis daudz spēļu. Atšķirībā no citām nometnēm, mums būs piecas treniņu dienas, tajā skaitā savstarpējā spēlē. Būs daudz objektīvāka informācija, nekā citās nometnēs. Katrā mačā orientēsimies uz maksimālo rezultātu un dosim iespēju spēlētājiem, kuri apliecinājuši sevi ne tikai šajā treniņnometnē," atzīmēja Kazakevičs.
Viņš arī minēja, ka ārzemēs un virslīgā spēlējošo futbolistu statuss savos klubos ir dažāds.
"Daudziem ir labas sezonas klubos, piemēram, Igoram Tarasovam, Toberam, Gutkovskim, Eduardam Emsim. Gribētu, lai Aleksejs Saveļjevs un Ontužāns nonāktu gan komandās, gan konkurētspējīgos čempionātos, kur viņi varētu spēlēt. Diemžēl šobrīd situācija nav tāda, ka mums būtu daudz futbolistu, kuri ir starp līderiem savos klubos. Latvijas komandās tendence varētu būt labāka. Nepriecē tas, ka daži spēlētāji savās komandās zaudē konkurenci cīņā par vietu pamatsastāvā," secināja Kazakevičs.
Nākamās oficiālās spēles Latvijas izlasei būs septembra sākumā, kad turpināsies 2022.gada Pasaules kausa kvalifikācijas cikls.
"Pēc šīs nometnes būs diezgan plaša informācijas bāze, ko vajadzēs izanalizēt. Būs būtiski saprast, kā strādās mūsu taktiskās idejas un kādas izmaiņas notikušas spēlētāju karjerās. Ja spēlētāji mainīs klubus, būs nozīmīga komunikācija ar viņiem un, ja apstākļi atļaus, arī apciemošana. Svarīga arī spēlētāju attīstība virslīgā. Mums ir ļoti būtiski redzēt spēlētājus, kas nav tik acīmredzamas kandidatūras un spēlēšanu izlasē. Bez šaubām, vērosim arī komandu startu Eirokausos, kur spēlētāji uzkrāj starptautisko spēļu pieredzei. Turpināsim analizēt arī pretiniekus, jo septembrī divi būs tādi, ar kuriem vēl nebūsim spēlējuši šajā ciklā," vasaras plānus ieskicēja Kazakevičs.
Latvijas izlase ir patreizējā Baltijas kausa čempione un valstsvienībai titulu nosargāt ir tikpat svarīgi, cik pārbaudīt komandas tuvākās rezerves.
"Katra pozitīvā spēle, pozitīvais rezultāts palīdz realizēt mūsu iestrādes. To nevar atdalīt no spēles rezultāta. Mums ir būtiski uzvarēt Baltijas kausā. Tur tiksies trīs līdzvērtīgas komandas, kas katra grib izcīnīt kausu. Mūsu uzdevums ir katrā mačā spēlēt uz maksimālo rezultātu, tajā pašā laikā neaizmirstot, to kā mēs šo rezultātu panākam," uzsvēra Kazakevičs.
Marta sabraukumā izlasei bija epizodes, kurās futbolistiem vajadzēja spēlēt ar drošāk bumbu situācijā, kad komanda nonāca zem pretinieku spiediena. Tāpat izlasei jāuzlabo spēle aizsardzības standartsituācijas.
"Pietrūka laika, lai pirms spēlēm pietiekami sagatavotos. Nesanāca februārī plānotā treniņnometne un ar divām dienām bija par maz, lai visu atristinātu. Tāpat jāuzlabo spēles modelis, pie kā strādāsim šajās piecās dienās, lai kvalitatīvāk sagatavotos septembra mačiem un nepieļautu kļūdas, kas mums iepriekšējā sabraukumā maksāja vārtus," skaidroja Kazakevičs.
Komanda pulcēsies vienkopus 30. maijā Latvijā, kur intensīvā režīmā gatavosies saspringtajam trīs spēļu nogrieznim nedēļas laikā.
Latvijas vīriešu futbola izlases kandidātu saraksts jūnijā gaidāmajām spēlēm:
Vārtsargi: Roberts Ozols ("Riga"), Krišjānis Zviedris ("Liepāja"), Rihards Matrevics ("Valmiera");
Aizsargi: Vitālijs Maksimenko (Ļubļanas "Olimpija", Slovēnija), Kaspars Dubra ("Oleksandrija", Ukraina), Roberts Savaļnieks, Elvis Stuglis, Vladislavs Sorokins (visi - RFS), Igors Tarasovs (Ahnas "Ethnikos", Kipra), Mārcis Ošs ("Lugano", Šveice), Raivis Andris Jurkovskis ("Dundalk", Īrija), Antonijs Černomordijs, ("Riga"), Krišs Kārkliņš ("Liepāja");
Pussargi: Artūrs Zjuzins, Renārs Varslavāns (abi - RFS), Jānis Ikaunieks (Kuopio "Palloseura", Somija), Vladimirs Kamešs, Vladislavs Fjodorovs (abi - "Riga"), Andrejs Cigaņiks (Luhanskas "Zorja", Ukraina), Eduards Emsis (Erevānas "Noah", Armēnija), Alvis Jaunzems ("Valmiera"), Aleksejs Saveļjevs ("Mantova", Itālija), Raivis Ķiršs ("Daugavpils");
Uzbrucēji: Dāvis Ikaunieks ("Liepāja"), Vladislavs Gutkovskis (Čenstohovas "Rakow", Polija), Roberts Uldriķis ("Sion", Šveice), Raimonds Krollis ("Valmiera").
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Kalniņš un Jelisejevs izgāzušies okupantu līgas sezonas ievadā
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
Kitija Laksa: Eirolīga ir mana prioritāte
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bидeo TиkTokepы из KaзaxcTaHa пokaзaли, kak бyдyT BcTpeчaTb poccияH
ФoTo и Bидeo c дpoHa y ceMbи "пpaBoй pykи ПyTиHa" B ЭcToHии cBoй paйckий yroлok
Mapиc BepпakoBckиc - зaBepшeHиe kapbepы, дeбюT PФШ B eBpokyбkax, пoroHя зa "BaлMиepoй"
"He xBaTaeT cлoB. yжacaющe..." - Mиp шokиpyюT фoTorpaфии зaщиTHиkoB "AзoBcTaли" пocлe плeHa
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa